«Τραγανό» μπριάμ με φυστικοβούτυρο, γάλα καρύδας και τζίντζερ
Μια αρκετά διαφορετική εκδοχή ενός πολυαγαπημένου πιάτου: «τραγανό» μπριάμ με φυστικοβούτυρο, γάλα καρύδας και τζίντζερ.
240 ml γάλα καρύδας, 60 γρ. φυστικοβούτυρο, 60 ml χυμός λάιμ ή λεμονιού, ξύσμα από 2 λάιμ ή 1 λεμόνι, 4 πιπεριές Φλωρίνης, σε λωρίδες, 4 πιπεριές κέρατο, σε λεπτές λωρίδες, 2 μικρές πιπεριές τσίλι (ή ½-1 κ.γ. σκόνη τσίλι ή καυτερή πάπρικα), 2 κρεμμύδια ξερά, σε λεπτές φέτες, 5 κολοκύθια, σε λεπτά μπαστουνάκια, 400 γρ. φασολάκια τσαουλιά, κομμένα στη μέση κατά μήκος, 50 γρ. φρέσκο τζίντζερ, ψιλοκομμένο, 120 ml σάλτσα σόγιας, 60 ml μίριν (γλυκό κρασί από ρύζι) ή λευκό, γλυκό κρασί, 90 ml ελαιόλαδο, 1/2 μάτσο φρέσκος κόλιανδρος, χοντροκομμένος (ή μαϊντανός), 120 γρ. αμύγδαλα, καβουρδισμένα στους 150°C για 15 λεπτά, χοντροκομμένα, 2 φρέσκα κρεμμυδάκια, ψιλοκομμένα
Για να φτιάξουμε τραγανό μπριάμ με φυστικοβούτυρο, γάλα καρύδας και τζίντζερ χτυπάμε με το σύρμα το γάλα καρύδας με το φιστικοβούτυρο, τον χυμό και το ξύσμα λάιμ.Σε βαθύ τηγάνι ή σε φαρδιά κατσαρόλα ζεσταίνουμε το λάδι σε μέτρια φωτιά και σοτάρουμε όλες τις πιπεριές, το κρεμμύδι, τα κολοκύθια, τα φασολάκια και το τζίντζερ για 8-10 λεπτά, μέχρι να μαλακώσουν.Ρίχνουμε τη σόγια και το μίριν και μαγειρεύουμε για 2 λεπτά.Προσθέτουμε το μείγμα με το γάλα καρύδας, ανακατεύουμε και μαγειρεύουμε για 5 λεπτά ή μέχρι να μαλακώσουν τα λαχανικά όσο μας αρέσουν.Αποσύρουμε, προσθέτουμε τον κόλιανδρο, τα αμύγδαλα και το φρέσκο κρεμμυδάκι και σερβίρουμε.
Κολοκυθάκια,Φασόλια,Vegan,Νηστίσιμα